Babelscape/SREDFM huggingface dataset:
Γιόζεπ Μάρτι

Ο Γιόζεπ Μάρτι (πλήρες ονοματεπώνυμο Josep Marti I Capell) είναι Ισπανός καλλιτέχνης εικονογραφημένων εκδόσεων, δημιουργός κόμικς, γεννημένος στις 28 Φεβρουαρίου του 1932.

Ξεκίνησε την επαγγελματική του σταδιοδρομία από την αρχή της δεκαετίας του ’50, σε Ισπανικά έντυπα της εταιρείας «Ferma», για λογαριασμό της οποίας δημιούργησε τη σειρά «El Pequeño Grumete » (1953 – 1957) σε σενάριο του Salvador Dulcet. Ακολούθως συνεργάσθηκε με το σεναριογράφο Joan Larch για την εικονογράφηση της σειράς «El Dueño del ΑΤΟΜΟ» (1956). Από το 1960 ξεκίνησε συνεργασία στο εξωτερικό, κυρίως για το Βρετανικό Οίκο «Fleetway» (1962 – 1967) και τα περιοδικά πολεμικής θεματολογίας . Την ίδια εποχή (1963 – 1965) εικονογράφησε την ποδοσφαιρική σειρά «Roy of the Rovers» για το περιοδικό «Tiger». Για το περιοδικό «Scorcher & Score» σχεδίασε τη σειρά «Lord Rumsey’s Rovers» ενώ για το περιοδικό «The Victor» τις αντίστοιχες «Bill and Ben, the fighting Tennis Men», «The Whirler», «Duke Farlow», «Crazy Fred Kay's Railroad» και «The Seventh Mission».Τις δεκαετίες του ΄70 και του ’80 στράφηκε τόσο στα παιδικά βιβλία και κόμικς («Primo Furor Teutonicus», «Fix & Foxi») για Ισπανικούς εκδοτικούς οίκους, όσο και στη διαφήμιση, με σχεδιασμό εξώφυλλων άλμπουμ και ενημερωτικών φυλλαδίων. Το 1976 απασχολήθηκε στη Γερμανική έκδοση του χαρακτήρα «Mickey Mouse» και αργότερα επεκτάθηκε στη Γαλλία και στη Σκανδιναβία. Από το 1977 έως το 1982 είχε την επιμέλεια της σειράς «Ben’s Bande» σε κείμενα του Peter Wiechmann, ενώ δημιούργησε επίσης τις σειρές «Les Courtes sont les meilleures», «Fanny Hill», «Benjamin», «Bibi», «Pumucki», «Sumsi», «E-Team», «Blagues Coquines», «Danny», «Tom Dooley» και «Moomins».
Νταγκ Μάξτεντ

Ο Νταγκ Μάξτεντ (πλήρες ονοματεπώνυμο Douglas Francis Maxted, Γουεστ Χαμ, Λονδίνο, Ηνωμένο Βασίλειο, 1914 – Αδελαΐδα, Αυστραλία, 1999) ήταν Βρετανός καλλιτέχνης εικονογραφημένων εκδόσεων και δημιουργός κόμικς.
Βάσος Δασκαλάκης

Ο Βάσος Δασκαλάκης (1897–1944) ήταν Έλληνας πεζογράφος και μεταφραστής.
Φρειδερίκος Α΄ των Αθηνών

O Φρειδερίκος Α΄ των Αθηνών, (Ισπανικά ː "Federico I", 1340 - 11 Ιουλίου 1355) μέλος του Οίκου της Βαρκελώνης ήταν Δούκας των Αθηνών, Δούκας των Νέων Πατρών και κόμης της Μάλτας (1348 - 1355).
Σίσερο Μοράες

Ο Σίσερο Μοράες (Πορτογαλικά: Cícero Moraes, 13 Νοεμβρίου 1982) είναι Βραζιλιάνος σχεδιαστής 3D που ειδικεύεται στην ιατροδικαστική ανακατασκευή προσώπου και στον σχεδιασμό και μοντελοποίηση ανθρώπινων και κτηνιατρικών προσθετικών μελών.

Ήταν υπεύθυνος για την ανακατασκευή των προσώπων αμέτρητων θρησκευτικών και ιστορικών προσωπικοτήτων, όπως του Αγίου Αντωνίου της Πάντοβα, του Αγίου Βαλεντίνου, του Άρχοντα του Σιπάν, του ανθρώπου της Λαγκόα Σάντα, της γυναίκας του Ναχαρόν και της Κυρίας των τεσσάρων πορπών.

Στον τομέα της κτηνιατρικής, σχεδίασε ηλεκτρονικά και μοντελοποίησε προσθετικά μέλη για διάφορα ζώα, συμπεριλαμβανομένων, ενός σκύλου, μίας χήνας, ενός τουκάν, ενός μακάο και μίας χελώνας.
Γερμανικό Εθνικό Λαϊκό Κόμμα

Το Γερμανικό Εθνικό Λαϊκό Κόμμα, ("Deutschnationale Volkspartei", DNVP) ήταν πολιτικός σχηματισμός της Γερμανίας, στην διάρκεια της Δημοκρατίας της Βαϊμάρης. Το κόμμα είχε συντηρητικές - εθνικιστικές απόψεις, και πριν την άνοδο του Εθνικοσοσιαλιστικού κόμματος του Αδόλφου Χίτλερ, ήταν ο κύριος φορέας αυτών των απόψεων. 
Σχηματίστηκε το 1918, μετά την επώδυνη ήττα της Γερμανίας στον Α' Παγκόσμιο Πόλεμο και την επανάσταση του Νοεμβρίου στην χώρα, που ανέτρεψε την μοναρχία. Δημιουργήθηκε αρχικά από μέλη των ανώτερων οικονομικά και κοινωνικά τάξεων της πρώην Γερμανικής Αυτοκρατορίας: ευγενείς και αριστοκράτες, μεγάλοι γαιοκτήμονες (junkers), ανώτεροι και ανώτατοι αξιωματικού του Στρατού, επιχειρηματίες κα βιομήχανοι, ανώτατα κρατικά στελέχη. 

Τα κυριότερα αιτήματά του, - τουλάχιστον τα πρώτα χρόνια της ίδρυσής του - ήταν η επιστροφή στην μοναρχία, ριζική αναδιαπραγμάτευση της Συνθήκης των Βερσαλιών και επιστροφή στην Γερμανία όλων των χαμένων περιοχών της.
Την μέγιστη εκλογική απήχηση που έχει το κόμμα, την συγκεντρώνει στις εκλογές του Δεκεμβρίου του 1924 - 20.5%, ενώ τον προηγούμενο χρόνο, το 1923 έφτασε το μάξιμουμ των 950.000 μελών.
Υπό την ηγεσία του Άλφρεντ Χούγκενμπεργκ, από το 1928 και μετά, το κόμμα περνάει σε πιο ακραίες θέσεις, προσπαθώντας να συναγωνιστεί το Εθνικοσοσιαλιστικό Κόμμα, και έτσι να επιβιώσει στην πολιτική ζωή. 
Από το 1930 και μετά, συμμετέχει σε κυβερνητικούς συνασπισμούς και μάλιστα συνδράμει στην κυβέρνηση του Αδόλφου Χίτλερ της 30ης Ιανουαρίου του 1933.
Το Εθνικό Λαϊκό Κόμμα, αυτο- διαλύθηκε τον Ιούνιο του 1933, και ενσωματώθηκε στο Εθνικοσοσιαλιστικό, αφού πρώτα πρόλαβε να "βοηθήσει" με την συμμετοχή του, την εδραίωση της Ναζιστικής εξουσίας.
Φρειδερίκη Λουίζα της Πρωσίας

Η Φρειδερίκη Λουίζα της Πρωσίας ("Friederike Luise von Preußen", 29 Αυγούστου 1714 - 4 Φεβρουαρίου 1784) ήταν η σύζυγος του Καρόλου Γουλιέλμου Φρειδερίκου, Μαργράβου του Βρανδεμβούργου-Άνσμπαχ.
Γεώργιος Β΄ Γκίζι

O Γεώργιος Β΄ Γκίζι, (Ιταλ. "Giorgio I Ghisi", πέθανε το 1345 ή 1352) από τον Οίκο των Γκίζι ήταν ένας Λατίνος φεουδάρχης στην Φραγκοκρατούμενη Ελλάδα, Κύριος της Τήνου, της Μυκόνου και Τριτημόριος της Εύβοιας (1341 - 1352).
Australopithecus anamensis

Το Australopithecus anamensis είναι είδος πιθήκου που έζησε πριν από 2 εκατομμύρια χρόνια. Σχεδόν εκατό δείγματα απολιθωμάτων είναι γνωστά από την Κένυα και την Αιθιοπία, αντιπροσωπεύοντας πάνω από 20 άτομα. Είναι γνωστό ότι ο "A. anamensis" είναι πρόγονος του "A. afarensis". 

Μέχρι πρότινος είδη σαν τον A. robustus και τον A. boisei, πιστεύεται πως αποτελούσαν μέλη του ίδιου γένους των Αυστραλοπιθήκων. Παρόλα αυτά, πρόσφατα δεδομένα υποδεικνύουν πως αποτέλεσαν ξεχωριστό γένος, γεγονός που διαίρεσε τις αυστραλοπιθηκίδες σε δύο γένη: τον Αυστραλοπίθηκο (λεπτοφυείς αυστραλοπιθηκίδες), και τον Παράνθρωπο (Paranthropus) (εύρωστες αυστραλοπιθηκίδες).

Είναι κοινά αποδεκτό από την επιστημονική κοινότητα πως οι αυστραλοπίθηκοι διαδραμάτισαν καθοριστικό ρόλο στην ανθρώπινη εξέλιξη και αποτέλεσαν πρόγονο του Homo habilis, Homo ergaster και άλλων.
Μορφία της Μελιτηνής

Η Μορφία της Μελιτηνής (απεβ. το 1227) ήταν κόρη του Αρμένιου ευγενούς Γαβριήλ της Μελιτηνής, που κυβέρνησε τη Μελιτηνή. Έγινε βασίλισσα στο Σταυροφορικό Βασίλειο της Ιερουσαλήμ ως σύζυγος του Βαλδουίνου Β΄ της Ιερουσαλήμ. Ο πατέρας της, αν και Αρμενικής καταγωγής, ασπάστηκε την Ορθόδοξη Εκκλησία. H Μελιτηνή βρισκόταν δίπλα από την Κομητεία της Έδεσσας και ο Γαβριήλ έγινε σύντομα υποτελής της Έδεσσας. Ο Βαλδουίνος του Ρετέλ έγινε κόμης της Έδεσσας (1100) και ενίσχυσε σημαντικά την θέση του με τον γάμο του με την Μορφία (1101). Ο Γαβριήλ ήταν πολύ πλούσιος και έδωσε στην κόρη του προίκα 50.000 μπεζάντια· ο γάμος ενίσχυσε τις συμμαχίες στην περιοχή.
Πωλ Πελισόν

Ο Πωλ Πελισόν (Paul Pellisson, 30 Οκτωβρίου 1624 – 7 Φεβρουαρίου 1693) ήταν Γάλλος συγγραφέας, ακαδημαϊκός και ιστοριογράφος.
Βασικό Ένστικτο 2

Η ταινία Βασικό Ένστικτο 2 (πρωτότυπος τίτλος: Basic Instinct 2) είναι ένα ερωτικό-αστυνομικό-ψυχολογικό θρίλερ και αποτελεί το σίκουελ της εμβληματικής ταινίας Βασικό Ένστικτο. Αν και η εν λόγω ταινία είχε προγραμματιστεί να γυριστεί από τα τέλη της δεκαετίας του 1990, τελικά βγήκε στις κινηματογραφικές αίθουσες τον Μάρτιο του 2006, 14 δηλαδή χρόνια μετά το πρώτο μέρος. Οι βασικοί λόγοι της καθυστέρησης ήταν η εύρεση του άντρα πρωταγωνιστή αλλά και του σκηνοθέτη. Η δεύτερη ταινία γνωστή και ως "Βασικό Ένστικτο 2: Εθισμός στον Κίνδυνο" (πρωτότυπος τίτλος: Basic Instinct 2: Risk Addiction) και με μότο "Η επιβίωση είναι το πιο βασικό ένστικτο" κινηματογραφήθηκε εξολοκλήρου στο Λονδίνο την περίοδο άνοιξη-καλοκαίρι του 2005 και το κάστινγκ απαρτιζόταν ως επί το πλείστον από Άγγλους ηθοποιούς. Πρωταγωνίστρια ήταν και πάλι η Σάρον Στόουν, ενώ συμπρωταγωνιστής της ήταν ο Άγγλος ηθοποιός Ντέιβιντ Μόρισεϊ που πήρε το ρόλο από οντισιόν. Tο σενάριο γράφτηκε από τους Λέορα Μπάρις και Χένρι Μπιν, ενώ την σκηνοθεσία ανέλαβε ο Μάικλ Κέιτον-Τζόουνς σχεδόν την τελευταία στιγμή. Στο "Βασικό Ένστικτο 2" συμμετείχε και η διακεκριμένη ηθοποιός Σαρλότ Ράμπλινγκ.
Ζανγκ Ξιαν

Ο Ζανγκ Ξιαν (γενν. 30 Ιουλίου 1985) είναι Κινέζος αθλητής της σκοποβολής. Γεννήθηκε στην πόλη Άντα της Χεϊλονγκτσιάνγκ. Συμμετείχε στους Ολυμπιακούς Αγώνες 2012 στα 25 μέτρα πιστόλι ταχείας βολής, όπου κατατάχθηκε 5ος. Στο Παγκόσμιο Πρωτάθλημα Σκοποβολής 2018 κατατάχθηκε 2ος στο ίδιο αγώνισμα και 1ος στο ομαδικό αυτού του αγωνίσματος.
Ζαν Κικαμπουά

Ο Ζαν Κικαμπουά (γενν. 3 Νοεμβρίου 1995) είναι Γάλλος αθλητής της σκοποβολής. Συμμετείχε στο αγώνισμα των 25 μέτρων πυροβόλο όπλο στους Ολυμπιακούς Αγώνες 2016, κερδίζοντας το ασημένιο μετάλλιο.
Δυτική φιλοσοφία

Η Δυτική φιλοσοφία είναι η φιλοσοφική σκέψη και το έργο του Δυτικού κόσμου. Ιστορικά, ο όρος αναφέρεται στη φιλοσοφική σκέψη του Δυτικού πολιτισμού, που άρχισε με την Ελληνική φιλοσοφία των Προσωκρατικών όπως ο Θαλής (624 – 546 π.Χ.) και ο Πυθαγόρας (570 – 495 π.Χ.), και τελικά διαδόθηκε σε μεγάλο μέρος του κόσμου. Η λέξη φιλοσοφία ετυμολογικά προέρχεται από τις Αρχαίες ελληνικές λέξεις φιλεῖν (αγάπη) και σοφία, και σημαίνει αγάπη για τη σοφία. 

Το αντικείμενο της φιλοσοφίας στην κατανόηση της αρχαιότητας, και τα συγγράμματα των (τουλάχιστο ορισμένων) αρχαίων φιλοσόφων, ήταν "όλα" τα πνευματικά έργα. Περιλάμβανε τους προβληματισμούς της φιλοσοφίας όπως νοούνται σήμερα, αλλά και πολλών άλλων επιστημονικών κλάδων, όπως τα μαθηματικά και οι φυσικές επιστήμες, όπως η φυσική, η αστρονομία και η βιολογία (ο Αριστοτέλης, για παράδειγμα, έγραψε για όλα αυτά τα θέματα).
Μαρία του Γκουιμαράες

Η Μαρία του Γκουιμαράες ("Maria de Guimarães", 12 Αυγούστου 1538 - 7 Σεπτεμβρίου 1577) από τον Οίκο των Αβίς ήταν κόρη του δούκα του Γκοιμαράες και με τον γάμο της έγινε δούκισσα της Πάρμας και της Πλακεντίας.
Αλέξεϊ Κλίμοφ

Ο Αλέξεϊ Κλίμοφ (ρωσικά: Алексей Васильевич Климов, γενν. 27 Αυγούστου 1975 στο Τομσκ) είναι Ρώσος αθλητής της σκοποβολής. Κατέχει το παγκόσμιο ρεκόρ με 35 βαθμούς από το 2006 στα 25 μέτρα πιστόλι ταχείας βολής, στο οποίο εξειδικεύεται. 

Έχει συμμετάσχει σε 2 Ολυμπιακούς Αγώνες.
Γιν Τζονγκ-οχ

Ο Γιν Τζονγκ-οχ (Κορεατικά: 진종오, γενν. 24 Σεπτεμβρίου 1979) είναι Νοτιο-Κορεάτης αθλητής της σκοποβολής. Συμμετέχει στα αγωνίσματα των 50 μέτρων και 10 μέτρων αεροβόλο πιστόλι.
Φιλίπ-Ερνέστ Λεγκράν

Ο Φιλίπ-Ερνέστ Λεγκράν ("Philippe-Ernest Legrand", 2 Σεπτεμβρίου 1866 – 1 Ιουλίου 1953) ήταν Γάλλος ελληνιστής - ιστορικός, φιλόλογος, επιγραφολόγος και αρχαιολόγος. Το μεγάλο έργο του υπήρξε η μετάφραση και επιμέλεια των "Ιστοριών" του Ηροδότου, που παραμένει έργο αναφοράς. Δεν πρέπει να συγχέεται με τον νεοελληνιστή Εμίλ Λεγκράν.
Σγιουρ Ρέφσνταλ

Ο Σγιουρ Ρέφσνταλ ("Sjur Refsdal", 30 Δεκεμβρίου 1935 – 29 Ιανουαρίου 2009) ήταν Νορβηγός αστρονόμος, και συγκεκριμένα αστροφυσικός, γεννημένος στο Όσλο. Είναι γνωστός κυρίως για τις πρωτοποριακές του έρευνες στο θέμα των βαρυτικών φακών, όπως των φακών Chang-Refsdal.
Ουλφ φον Όιλερ

Ο Ουλφ φον Όιλερ ("Ulf Svante Hansson von Euler-Chelpin", 7 Φεβρουαρίου 1905 – 9 Μαρτίου 1983) ήταν Σουηδός φυσιολόγος και φαρμακολόγος.
Δίδυμος Κβάζαρ

Ο Δίδυμος Κβάζαρ ("Twin Quasar"), γνωστός και ως Διπλός Κβάζαρ ("Double Quasar"), SBS 0957+561, TXS 0957+561, Q0957+561 ή QSO 0957+561 A/B, ανακαλύφθηκε το 1979 και ήταν το πρώτο σώμα το φως του οποίου διαπιστώθηκε ότι εστιάζεται από την ύπαρξη ενός βαρυτικού φακού. Ο κβάζαρ αυτός φαίνεται ως δύο κβάζαρ στον γήινο ουρανό, ως αποτέλεσμα της παρουσίας, μεταξύ της Γης και του κβάζαρ, του γαλαξία YGKOW G1, ο οποίος δρα ως βαρυτικός φακός. Επιβεβαιώθηκε έτσι και παρατηρησιακά η ύπαρξη βαρυτικών φακών.
Κύνθος

Το όρος Κύνθος βρίσκεται στο νησάκι της Δήλου, που είναι μέρος των Κυκλάδων. Είναι το υψηλότερο σημείο του νησιού και το ύψος του είναι 112 μέτρα. Το βουνό βρίσκεται στο ανατολικό κεντρικό τμήμα του νησιού, νότια του αρχαιολογικού χώρου της Δήλου.

Κατά την ελληνική μυθολογία, η Λητώ γέννησε τον Απόλλωνα και την Αρτέμιδα σε αυτό το νησί, την οποία απεύφευγε η Ήρα, η σύζυγος του Δία, η οποία ήταν εξαιρετικά ζηλότυπη για το δεσμό του με τη Λητώ. Αντίστοιχα φέρουν τους επιθετικούς προσδιορισμούς Κύνθιος και Κυνθία.

Ως το κέντρο των κυκλαδίτικων νησιών του Αιγαίου, το όρος Κύνθος προσφέρει εξαιρετική θέα στα νησιά: Μύκονος, Νάξος, Πάρος, Σύρος και Ρήνεια.

Στη σύγχρονη εποχή, το νησί είναι σημαντικός αρχαιολογικός χώρος και τουριστικό σημείο.
Αυτοκράτορας Ταϊσό

Ο Αυτοκράτορας Ταϊσό (大正天皇 Taishō-tennō, 31 Αυγούστου 1879 – 25 Δεκεμβρίου 1926) ήταν ο 123ος Αυτοκράτορας της Ιαπωνίας, σύμφωνα με την παραδοσιακή σειρά διαδοχής, βασιλεύοντας από τις 30 Ιουλίου 1912 μέχρι το θάνατό του το 1926.

Το προσωπικό όνομα του Αυτοκράτορα ήταν Γιοσιχίτο (嘉仁). Σύμφωνα με την Ιαπωνική παράδοση, κατά τη διάρκεια της βασιλείας του ο αυτοκράτορας ονομάζεται "ο (παρών) Αυτοκράτορας". Μετά το θάνατό του ονομάζεται με ένα νέο μεταθανάτιο όνομα που, σύμφωνα με μια πρακτική που χρονολογείται από το 1912, είναι το όνομα του της εποχής που συμπίπτει με τη βασιλεία του. Έχοντας βασιλεύσει κατά την περίοδο Ταϊσό, είναι μετά θάνατον γνωστός ως «Αυτοκράτορας της Ταϊσό» ή απλά «Αυτοκράτορας Ταϊσό».
Αιμιλία Δάφνη

Η Αιμιλία Δάφνη (λογοτεχνικό ψευδώνυμο της Αιμιλίας Κούρτελη, 1881–1941) ήταν Ελληνίδα ποιήτρια και πεζογράφος. Ήταν σύζυγος του Στέφανου Δάφνη (ψευδώνυμο του "Θρασύβουλου Ζωιόπουλου").
Πεκινουά

μικρογραφία|Χτενισμένο μακρυμάλλικο πεκινουά έτοιμο για παράσταση
Το Πεκινουά (γνωστός και ως Σκύλος Λιοντάρι, Σκύλος Λιοντάρι του Πεκίνου ή Πεκινουά) είναι μια αρχαία φυλή παιχνιδιάρικου σκύλου, με καταγωγή από το Θιβέτ της Κίνας. Ονομάζονται Σκύλος Λιοντάρι λόγω της ομοιότητάς τους με τους κινεζικούς κηδεμονικούς σκύλους (το Σιχ Τζου είναι επίσης γνωστός ως Σκύλος Λιοντάρι στα κινέζικα).

Η φυλή ήταν αγαπημένη από τη κινεζική αυτοκρατορική αυλή. Η φυλή έχει πολλά χαρακτηριστικά και θέματα υγείας που σχετίζονται με τη μοναδική της εμφάνιση.

Τα Πεκινουά, προερχόμενα από τη Δυτική Κίνα, ήταν υπερήφανοι σύντροφοι των Κινέζων βουδιστών μοναχών. Αυτά τα σκυλιά βρίσκονται επίσης να ανήκουν σε Κινέζους πρίγκιπες.
Ματέους Μπορκόφσκι

Ο Ματέους Μπορκόφσκι (γενν. 2 Απριλίου 1997) είναι Πολωνός δρομέας μεσαίων αποστάσεων. Συμμετέχει στα 800 μέτρα ανδρών. Συμμετείχε στο Ευρωπαϊκό Πρωτάθλημα Στίβου 2018, όπου κατέκτησε την 5η θέση στα 800 μέτρα.
Μάχη του Νεζίμπ

Η Μάχη του Νεζίμπ ή Μάχη του Νισίμπ ή Μάχη του Νιζίμπ (σημερινό Νιζίπ) έλαβε χώρα στις 24 Ιουνίου 1839 μεταξύ της Αιγύπτου και της Οθωμανικής Αυτοκρατορίας. 
Οι Αιγύπτιοι ευρίσκονταν υπό την ηγεσία του Ιμπραΐμ Πασά, ενώ οι Οθωμανικοί ευρίσκονταν υπό την ηγεσία του Χαφίζ Οσμάν Πασά, με τον Χέλμουτ φον Μόλτκε τον Πρεσβύτερο να κατέχει ρόλο στρατιωτικού συμβούλου, ως διοικητής του Οθωμανικού πυροβολικού.

Αρκετές ώρες προ της έναρξης της σημαντικής μάχης, ο Φον Μόλτκε είχε παρακαλέσει τον Χαφίζ Πασά για την υποχώρηση των στρατευμάτων προς ασφαλέστερη οχυρωμένη τοποθεσία πλησίον του Μπιρετζίκ και την αναμονή προβλεπόμενων ενισχύσεων, καθώς οι δυνάμεις του Χαφίζ Πασά ήσαν κατά πολύ υποδεέστερες σε επίπεδο ποιότητας εκείνων των προελαυνόντων Αιγυπτίων. Αρχικώς, ο Χαφίζ είχε συναινέσει στο αίτημα του Μόλτκε, ωστόσο λίγη ώρα αργότερα αποφάσισε την παραμονή του στρατού του στην αρχική θέση του, λόγω σχετικής συμβουλής των μουλάδων του.

Τα Οθωμανικά στρατεύματα υπό την ηγεσία του Χαφίζ Πασά ήσαν τοποθετημένα στο Μεζάρ, νοτιοδυτικά του Νεζίμπ, Mezar, με τον Ποταμό Νεζίμπ να βρίσκεται στην αριστερή πλευρά τους. Ο Ιμπραΐμ διέταξε την προέλαση των δυνάμεών του, υπό ισχυρό πυρ του Οθωμανικού πυροβολικού, με κατεύθυνση τις στρατιωτικές γραμμές των Οθωμανών. Την ίδια στιγμή, οι Οθωμανικές γραμμές ξεκίνησαν να δέχονται το πυρ του Αιγυπτιακού πυροβολικού, με αποτέλεσμα την πρόκληση απωλειών. Όταν το πεζικό του Ιμπραΐμ είχε φτάσει στις Οθωμανικές γραμμές, ο στρατός του Χαφίζ είχε πλήρως ηττηθεί, καθώς το Αιγυπτιακό πυροβολικό είχε πλήξει βαρύτατα το ηθικό του.
Αμέλ Τούκα

Ο Αμέλ Τούκα (γενν. 9 Ιανουαρίου 1991) είναι Βόσνιος αθλητής του στίβου. Συμμετέχει στο αγώνισμα των 800 μέτρων. Είναι ο κάτοχος του ρεκόρ Βοσνίας-Ερζεγοβίνης στα 400 και 800 μέτρα.

Κατέκτησε το χάλκινο μετάλλιο στο Παγκόσμιο Πρωτάθλημα Στίβου 2015 στο Πεκίνο, με επίδοση 1:46.30. Στους Ολυμπιακούς Αγώνες 2016 στο Ρίο ντε Τζανέιρο κατατάχθηκε 12ος στους ημιτελικούς χωρίς να προκριθεί στον τελικό.
Λουτζέιν αλ-Χαδλούλ

Η Λουτζέιν αλ-Χαδλούλ (, γεννήθηκε στις 31 Ιουλίου 1989) είναι Σαουδαράβισσα ακτιβίστρια για τα δικαιώματα των γυναικών και πολιτική κρατούμενη. Έχει συλληφθεί και απελευθερωθεί αρκετές φορές για άρνηση της απαγόρευσης της οδήγησης γυναικών στη Σαουδική Αραβία και συνελήφθη για τελευταία φορά τον Μάιο του 2018, μαζί με άλλους σημαντικούς ακτιβιστές για τα δικαιώματα των γυναικών, κατηγορούμενοι για απόπειρα αποσταθεροποίησης του βασιλείου. Ήταν 3η στον κατάλογο των Κορυφαίων 100 Πιο Επιδραστικών Γυναικών Αραβικής καταγωγής το 2015"."

Ο σύζυγος της, ο Σαουδάραβας κωμικός stand-up Φαχάντ Αλμπουταϊρί είναι επίσης υπό κράτηση.
Μπαγλίκιοϊ

Το Μπαγλίκιοϊ είναι χωριό της επαρχίας Λέφκε στην Τουρκική Δημοκρατία Βορείου Κύπρου. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, σύμφωνα με την οποία το χωριό ονομάζεται Αμπελικού. Ωστόσο, μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Ραφαέλ Μπόασμαν

Ο Ραφαέλ Μπόασμαν (Rafael A. Boasman, 5 Ιουνίου 1953-) είναι πολιτικός από τον Άγιο Μαρτίνο και πρωθυπουργός από τις 24 Νοεμβρίου 2017 ως τις 15 Ιανουαρίου 2018. Γεννήθηκε στην Αρούμπα.
Σάρα Γουέσκοτ-Γουίλιαμς

Η Σάρα Γουέσκοτ-Γουίλιαμς (Sarah A. Wescot-Williams, 8 Απριλίου 1956-) είναι η αρχηγός του Δημοκρατικού Κόμματος του Άγιου Μαρτίνου και η πρώτη πρωθυπουργός του Αγίου Μαρτίνου από το 2010 ως το 2014. Παρότι το κόμμα της κατάφερε να κερδίσει μόνο δύο έδρες στις γενικές εκλογές του 2010, επιλέχθηκε στην πρωθυπουργία και τέθηκε επικεφαλής της κυβέρνησης συνασπισμού ανάμεσα στο Ενωμένο Κόμμα και το Δημοκρατικό Κόμμα.
Έπειτα από την πτώση της πρώτης της κυβέρνησης τον Απρίλιο του 2012, διορίστηκε ξανά πρωθυπουργός και η νέα κυβέρνηση ορκίστηκε και ανέλαβε καθήκοντα στις 21 Μαΐου 2012.

Στις 19 Δεκεμβρίου 2014 την διαδέχθηκε στην πρωθυπουργία ο Μαρσέλ Γκουμπς.
Ταρζάν 2

Ο Ταρζάν 2 (πρωτότυπος τίτλος: Tarzan II - γνωστό κι ως Ταρζάν 2: Ο θρύλος αρχίζει) είναι Αμερικανική ταινίας κινουμένων σχεδίων παραγωγής 2005 που κυκλοφόρησε απευθείας σε βίντεο και αποτελεί συνέχεια της ταινίας του 1999 της Walt Disney Feature Animation, "Ταρζάν". Η παραγωγή έγινε από τα DisneyToon Studios στο Σίδνεϊ στην Αυστραλία και Toon City Animation στη Μανίλα στις Φιλιππίνες. Κυκλοφόρησε στις 14 Ιουνίου 2005 σε DVD και VHS.

Η ταινία διηγείται τις περιπέτειες του νεαρού Ταρζάν στο να ανακαλύψει ποιος πραγματικά είναι. Οι Γκλεν Κλόουζ και Λανς Χένρικσεν επέστρεψαν για τους ρόλους τους ως Κάλα και Κέρτσακ αντίστοιχα, ενώ οι Χάρισον Τσαντ, Μπρέντα Γκρέιτ και Χάρισον Φαν χαρίζουν τις φωνές τους στις νεαρότερες εκδοχές των Ταρζάν, Τερκ και Τάντορ αντίστοιχα. Στην ταινία εισέρχονται νέοι χαρακτήρες που δεν υπήρχαν στην πρώτη ταινία, στους οποίους χαρίζουν τις φωνές τους οι Τζορτζ Κάρλιν, Εστέλ Χάρις, Μπραντ Γκάρετ και Ρον Πέρλμαν.
Τζέικ Γουάιτμαν

Ο Τζέικ Γουάιτμαν (γενν. 11 Ιουλίου 1994) είναι Βρετανός δρομέας μεγάλων αποστάσεων που συμμετέχει στο αγώνισμα των 1500 μέτρων. Κατέκτησε το χάλκινο μετάλλιο στα 1500 μέτρα στο Ευρωπαϊκό Πρωτάθλημα Στίβου 2018. Οι γονείς του ήταν και οι δύο μαραθωνοδρόμοι.
Αχμέντ Ομπέιντ μπιν Νταγκρ

Ο Αχμέντ Ομπέιντ μπιν Νταγκρ (, γεννήθηκε στις 2 Δεκεμβρίου 1952) είναι Υεμενίτης πολιτικός και πρώην Πρωθυπουργός της Υεμένης από τις 4 Απριλίου 2016 έως τις 15 Οκτωβρίου 2018. Στις 22 Σεπτεμβρίου του 2016, ο Νταγκρ επέστρεψε στην Υεμένη με πτήση από το Ριάντ μαζί με επτά υπουργούς προς την προσωρινή πρωτεύουσα, το Άντεν.

Τον διαδέχτηκε ο Μαΐν Αμπντουλμαλίκ Σαΐντ.
Μαργαρίτα των Μεδίκων

Η Μαργαρίτα των Μεδίκων ("Margherita de' Medici", 31 Μαΐου 1612 - 6 Φεβρουαρίου 1679) ήταν η σύζυγος του Εδουάρδου Φαρνέζε, Δούκα της Πάρμας.
Αργιλεωνίς

Η Αργιλεωνίς ήταν η μητέρα του Σπαρτιάτη αξιωματικού Βρασίδα κατά τον Πελοποννησιακό πόλεμο.

Όταν οι πρεσβευτές από την Αμφίπολη έφεραν τα νέα για το θάνατο του Βρασίδα, η Αργιλεωνίς ρώτησε αν είχε συμπεριφερθεί γενναία. Όταν της είπαν ότι ήταν ο καλύτερος από τους Σπαρτιάτες αυτή απάντησε ότι έκαναν λάθος. Ο Βρασίδας ήταν μεν ένας γενναίος άντρας, αλλά υπήρξαν πολλοί καλύτεροι στη Σπάρτη. Η απάντηση έγινε διάσημη και η Αργιλεωνίς λέγεται ότι είχε τιμηθεί γι' αυτό από τους εφόρους.
Δωροθέα Σοφία του Νόιμπουργκ

Η Δωροθέα Σοφία του Νόιμπουργκ ("Dorothea Sophie von Neuburg", 5 Ιουλίου 1670 - 15 Σεπτεμβρίου 1748) ήταν η σύζυγος του Φραγκίσκου, Δούκα της Πάρμας.
Αριέλ Σεμενόφ

Η Αριέλ Σεμένοφ  (γαλλικά: Arièle Semenoff, 3 Μαρτίου 1947) είναι γαλλίδα ηθοποιός.

Η Σεμενόφ είναι παντρεμένη με τον γάλλο ηθοποιό Αλέν Ντουτί και μητέρα της ηθοποιού Μελανί Ντουτί και του Νικολά Ντουτί.
Μετά την προβολή της εκπομπής "Rendez-vous en terre inconnue (Ραντεβού σε μια άγνωστη χώρα)" της 29ης Νοεμβρίου 2016, η Μελανί Ντουτί αποκάλυψε ότι ο παππούς της από την πλευρά της μητέρας της Αριέλ Σεμενόφ ήταν μογγολικής καταγωγής, και ήταν απολύτως τυχαίο το γεγονός ότι ο σκηνοθέτης της εκπομπής Φρεντερίκ Λοπέζ επέλεξε να την πάει στη Μογγολία.
Σκέλτσιμ Κανί

Ο Σκέλτσιμ Κανί (γεννήθηκε στις 6 Μαΐου 1956 στα Τίρανα) είναι Αλβανός οικονομολόγος. Ήταν Διοικητής της Τράπεζας της Αλβανίας από τον Αύγουστο του 1997 έως τον Οκτώβριο του 2004, όταν ο Αρντιάν Φουλάνι ανέλαβε τη θέση του. Ήταν επίσης Υπουργός Οικονομικών στη κυβέρνηση του πρωθυπουργού Έντι Ράμα. Διετέλεσε υπουργός οικονομικών της χώρας από τις 15 Σεπτεμβρίου 2013 έως τις 16 Φεβρουαρίου 2016.
Ντουμπροβάτσκο Πριμόριε

Ο Ντουμπροβάτσκο Πριμόριε (Dubrovačko Primorje, Παράλιο Ντουμπρόβνικ) είναι δήμος που βρίσκεται βορειοδυτικά του Ντουμπρόβνικ στην κομητεία Ντουμπρόβνικ-Νέρετβα στη νότια Κροατία. Ο δήμος σύνορα εκτείνονται σε όλη τη διαδρομή μέχρι το Νέουμ στη Βοσνία και Ερζεγοβίνη. Είναι υπανάπτυκτος δήμος και χαρακτηρίζεται στατιστικά ως η Περιοχή Ειδικής Κρατικής μέριμνας Πρώτης Κατηγορίας από την Κυβέρνηση της Κροατίας.

Ο δήμος αποτελείται από τους παρακάτω οικισμούς:

* Μπανίτσι - 139
* Τσεπικούτσε - 63
* Ντόλι - 189
* Ιμότιτσα - 122
* Κρούτσιτσα - 34
* Λίσατς - 36
* Μαϊκόβι - 194
* Μράβνιτσα - 38
* Όσλιε - 120
* Πόντγκορα - 19
* Πόντιμοτς - 52
* Σλάνο - 579
* Σμοκοβλιάνι - 66
* Στούπα - 77
* Στέντριτσα - 58
* Τοτσιόνικ - 23
* Τόπολο - 154
* Τρνόβα - 44
* Τρνόβιτσα - 35
* Βισότσανι - 130
Άνχελ Νταβίδ Ροδρίγεθ

Ο Άνχελ Νταβίδ Ροδρίγεθ Γκαρθία (γενν. 25 Απριλίου 1980) είναι Ισπανός σπρίντερ. Συμμετέχει στα αγωνίσματα των 60 μέτρων (κλειστός), 100 και 200 μέτρων.

Συμμετείχε στους Μεσογειακούς Αγώνες 2018 στο αγώνισμα των 100 μέτρων, όπου τερμάτισε 6ος στον τελικό. Στο Ευρωπαϊκό Πρωτάθλημα Στίβου 2018 ήταν 30ός στον 1ο γύρο πάλι στο αγώνισμα των 100 μέτρων και δεν προκρίθηκε στους ημιτελικούς.
Απαγορευμένη Αγάπη

Απαγορευμένη Αγάπη είναι μία ελληνική καθημερινή δραματική τηλεοπτική σειρά, παραγωγής 1998-2006, που αποτελεί την προσαρμογή της γερμανικής τηλεοπτικής σειράς "Verbotene Liebe" στα ελληνική δεδομένα και προβλήθηκε από τον τηλεοπτικό σταθμό Mega Channel από τις 5 Οκτωβρίου του 1998 μέχρι τις 23 Ιουνίου του 2006. Το κύριο θέμα της σειράς, κατά τις πρώτες σεζόν μετάδοσής της, ήταν ο απαγορευμένος έρωτας μεταξύ δύο αδερφών, του Δημήτρη Ζαχαρίου και της Αλεξάνδρας Μακρή, που ωστόσο δεν γνώριζαν την βιολογική μεταξύ τους σχέση. Η σειρά προβλήθηκε οκτώ συνεχόμενες τηλεοπτικές σεζόν και αποτελείται από 1798 επεισόδια.

Λόγω της μεγάλης διάρκειας της σειράς το καστ, η συγγραφική ομάδα και οι σκηνοθέτες άλλαζαν κατά τα χρόνια με κανέναν από τους αρχικούς συντελεστές της να παραμείνει μέχρι το τέλος. Την επιμέλεια του σεναρίου ανέλαβε αρχικά ο Λευτέρης Καπώνης και τη σκηνοθεσία ο Αντώνης Τέμπος. Σεναριογράφοι της σειράς υπήρξαν ακόμη η Ελένη Καπώνη, ο Κώστας Καπώνης, ο Κώστας Βαζάκας, ο Νίκος Απειρανθίτης και η Έλενα Σολωμού. Την σκηνοθεσία ανέλαβαν επίσης ο Βασίλης Θωμόπουλος, ο Θοδωρής Κωνσταντόπουλος, ο Θανάσης Τσαουσόπουλος και ο Μάκης Πετρόπουλος. Οι ηθοποιοί με τη μακροβιότερη παρουσία στο καστ της σειράς ήταν ο Φώτης Μακρής, η Ελίνα Ακριτίδου και η Άννα Μιχαήλου που παρέμειναν στη σειρά μέχρι και τις αρχές του 2006.

Η "Απαγορευμένη Αγάπη" είναι η μακροβιότερη σειρά του Mega Channel έχοντας τον μεγαλύτερο αριθμό επεισοδίων από οποιοδήποτε άλλη τηλεοπτική σειρά του σταθμού, ενώ μαζί με τις καθημερινές σειρές του ΑΝΤ1, τη "Λάμψη" και το "Καλημέρα Ζωή", σε σκηνοθεσία και σενάριο του Νίκου Φώσκολου είναι από τις μακροβιότερες σειρές της ελληνικής τηλεόρασης. Κατά τη διάρκεια τους οι σειρές αυτές έπαιζαν, κάθε απόγευμα, τις ίδιες ώρες σε διαφορετικά κανάλια.
Κυνόπολις

thumb|Χάρτης της Αρχαίας Αιγύπτου

Κυνόπολις (δηλ. "πόλη του σκύλου") ήταν το ελληνιστικό τοπωνύμιο για δύο πόλεις στην Αρχαία Αίγυπτο. Τόσο η άνω Κυνοπόλις όσο και η κάτω Κυνόπολις ήταν επισκοπές στα χριστιανικά χρόνια.
Κυρούπολις

Η Κυρούπολις ήταν αρχαία πόλη που ίδρυσε ο Κύρος ο Μέγας το 544 π.Χ. για να οριοθετήσει τα βορειοανατολικά σύνορα της Αχαιμενιδικής αυτοκρατορίας του. Ταυτίζεται με τη μεσαιωνική και σύγχρονη πόλη Χουτζάντ του βόρειου Τατζικιστάν.
Πατρίκ Μοντιανό

Ο Ζαν Πατρίκ Μοντιανό ("Jean Patrick Modiano", γεννήθηκε στις 30 Ιουλίου 1945), γνωστός ως Πατρίκ Μοντιανό, είναι Γάλλος μυθιστοριογράφος, που βραβεύθηκε το 2014 με το Βραβείο Νόμπελ Λογοτεχνίας. Το 1978 είχε τιμηθεί και με το Βραβείο Γκονκούρ για το μυθιστόρημά του "Οδός σκοτεινών μαγαζιών". Ο Μοντιανό έχει έργα του μεταφρασμένα σε περισσότερες από 30 γλώσσες, ωστόσο τα περισσότερα μυθιστορήματά του δεν είχαν μεταφρασθεί στην αγγλική πριν πάρει το Βραβείο Νόμπελ.
Μοϊνόκ

Το Μοϊνόκ, το οποίο λεγεται επίσης Μουινάκ και Μοϊνάκ (ουζμπεκικά: Mo‘ynoq / Мўйноқ· καρακαλπάκ: Moynaq / Мойнақ· ρωσικά: Муйнак/Μουινάκ), είναι πόλη στο βόρειο Καρακαλπακστάν στο δυτικό Ουζμπεκιστάν. Παλαιότερα ήταν λιμένας, αλλά τώρα πια φιλοξενεί μόνο λίγες χιλιάδες κατοίκους, ο πληθυσμός του Μοϊνόκ μειώνεται απότομα από τη δεκαετία του 1980 λόγω της ύφεσης της Αράλης.
Μουσείο Ιστορίας της Αρμενίας

Το Μουσείο Ιστορίας της Αρμενίας (αρμενικά: "Հայաստանի պատմության թանգարան") αποτελεί το εθνικό μουσείο της χώρας. Βρίσκεται στο Γερεβάν και ιδρύθηκε το 1919 ως Εθνογραφικό-Ανθρωπολογικό Μουσείο και Βιβλιοθήκη. Περιλαμβάνει περίπου 400.000 αντικείμενα που καλύπτουν την ιστορική πορεία της Αρμενίας από τους προϊστορικούς χρόνους μέχρι την σύγχρονη εποχή και στεγάζεται στην πλατεία Δημοκρατίας στο κέντρο της πόλης, στο ίδιο κτίριο με την Εθνική Πινακοθήκη.
Σενγκ Σικάι

Ο Σενγκ Σικάι (盛世才, 3 Δεκεμβρίου 1895 – 13 Ιουλίου 1970) ήταν Κινέζος στρατιωτικός που κυβέρνησε από το 1933 έως το 1944 την επαρχία Σιντσιάνγκ. Η άνοδος του στην εξουσία ξεκίνησε με πραξικόπημα το 1933, όταν διορίστηκε ντουμπάν ή ο στρατιωτικός διοικητής του Σιντσιάνγκ. Η κυβέρνησή του στο Σιντσιάνγκ χαρακτηριζόταν από στενή συνεργασία με τη Σοβιετική Ένωση, επιτρέποντας στους Σοβιετικούς να έχουν εμπορικό μονοπώλιο και δικαίωμα εκμετάλλευσης πόρων, γεγονός που έκανε το Σιντσιάνγκ σοβιετική μαριονέτα. Η σοβιετική εποχή έληξε το 1942, όταν ο Σενγκ προσέγγισε την εθνικιστική κινεζική κυβέρνηση, αλλά εξακολουθούσε να κατέχει μεγάλη δύναμη στην επαρχία. Απολύθηκε από το αξίωμα το 1944 και ονομάστηκε Υπουργός Γεωργίας και Δασών. Η αυξανόμενη εχθρότητα εναντίον του οδήγησε την κυβέρνηση να τον απολύσει και να το διορίσει σε στρατιωτική θέση. Στο τέλος του κινεζικού εμφύλιου πολέμου, ο Σενγκ διέφυγε από την ηπειρωτική Κίνα στην Ταϊβάν με το υπόλοιπο Κουομιντάνγκ.

Ήταν εθνοτικός Κινέζος Χαν. Γεννήθηκε στο Καϊγιουάν της Μαντζουρίας σε μια αγροτική οικογένεια στις 3 Δεκεμβρίου 1895.
Χρήστος Στεργιάκας

Ο Χρήστος Στεργιάκας (γενν. 11 Μαρτίου 1999) είναι Έλληνας κωπηλάτης. Μαζί με τον Στέφανο Ντούσκο κατέκτησαν το χρυσό μετάλλιο στο διπλό σκιφ ανδρών στους Μεσογειακούς Αγώνες 2018.
Στέφανος Ντούσκος

Ο Στέφανος Ντούσκος (γενν. 29 Μαρτίου 1997) είναι Έλληνας κωπηλάτης. Στους Θερινούς Ολυμπιακούς Αγώνες 2016, συμμετείχε μαζί με την ελληνική ομάδα στο αγώνισμα των ελαφρών τετράκοπων σκιφ, όπου τερμάτισε στην 6η θέση. Στους Μεσογειακούς Αγώνες 2018 κατέκτησε το χρυσό μετάλλιο στο διπλό σκιφ μαζί με τον Χρήστο Στεργιάκα.
Άννα Φρανσίσκα ντε Μπρόινς

Η Άννα Φρανσίσκα ντε Μπρόινς (Anna Francisca de Bruyns Μοριαλμέ (Morialmé), 1604 - Αρράς, 1675) ήταν Φλαμανδή ζωγράφος της μπαρόκ τεχνοτροπίας.
Σαλίγκ

μικρογραφία|Ένα πιάτο σαλίγκ
Το Σαλίγκ () είναι πιάτο λευκού ρυζιού μαγειρεμένο σε ζωμό. Προέρχεται από την περιοχή της Χετζάζης στη δυτική Σαουδική Αραβία και θεωρείται συνήθως το εθνικό πιάτο της περιοχής. Άλλα συστατικά είναι το βούτυρο και το γάλα και σερβίρεται ζεστό.

Σήμερα το τρόφιμο αυτό είναι πολύ δημοφιλές στον Αραβικό κόσμο. 

Μπορεί να παρασκευαστεί με κοτόπουλο ή άλλα κρέατα.
Η Μικρή Γοργόνα

Η Μικρή Γοργόνα () είναι παραμύθι του Χανς Κρίστιαν Άντερσεν και είναι για μια γοργόνα που είναι διατεθειμένη να παρατήσει τη ζωή της στη θάλασσα και την ταυτότητά της ως γοργόνα, για να αποκτήσει ανθρώπινη ψυχή.

Το παραμύθι εκδόθηκε για πρώτη φορά το 1837 και έχει διασκευαστεί σε διάφορα μέσα, συμπεριλαμβανομένου σε μουσικό θέατρο, άνιμε και σε μία ταινία κινουμένων σχεδίων της Disney.
Η Τοσοδούλα

"Η Τοσοδούλα" () είναι ένα λογοτεχνικό παραμύθι γραμμένο από τον Δανό συγγραφέα Χανς Κρίστιαν Άντερσεν που δημοσιεύτηκε για πρώτη φορά από τον C. A. Reitzel στις 16 Δεκεμβρίου του 1835 στην Κοπεγχάγη, στη Δανία, μαζί με το "Άτακτο Παιδί" και το "Συνταξιδιώτη" στη 2η έκδοση "Παραμύθια για τα Παιδιά". "Η Τοσοδούλα", αναφέρεται σε ένα μικρό κορίτσι και την περιπέτειά της. Συναντάει μία οικογένεια βατράχων που θέλει να την παντρέψει, την Κα ασβό που τη φιλοξενεί, και με το Κο Χελίδονο. Με επιτυχία καταφέρνει να αποφύγει τις προθέσεις των βατράχων να την παντρέψουν, και έπειτα προσπαθεί να βρει τον δρόμο της. 

Η "Τοσοδούλα" είναι κυρίως μία εφεύρεση του Άντερσεν, αν και πήρε την έμπνευση από ιστορίες μικροσκοπικών ανθρώπων όπως o "Τοσοδούλης Τομ" - "Tom Thumb". "Η Τοσοδούλα", δημοσιεύθηκε ως μία ιστορία από μια σειρά από επτά παραμύθια το 1835, τα οποία δεν δέχθηκαν θερμής αποδοχής από Δανέζους κριτικούς λόγω του άτυπου στυλ αφήγησης και της έλλειψης ηθικής. Ένας κριτικός, ωστόσο, χειροκρότησε τη "Τοσοδούλα".[1] Η παλαιότερη αγγλική μετάφραση της "Τοσοδούλας" κυκλοφόρησε το 1846. Η ιστορία έχει προσαρμοστεί σε διάφορα μέσα ενημέρωσης, συμπεριλαμβανομένων των τηλεοπτικών και των κινουμένων σχεδίων.
Μαρία Αντωνία της Πορτογαλίας

Η Μαρία Αντωνία της Πορτογαλίας ("Maria Antonia de Portugal", 28 Νοεμβρίου 1862 - 14 Μαΐου 1959) ήταν η δεύτερη σύζυγος του Ροβέρτου Α΄, Δούκα της Πάρμας.
The Imperial March

Το "The Imperial March (Darth Vader's Theme)" είναι ένα ορχηστρικό μουσικό θέμα των ταινιών "Star Wars", που γράφτηκε από τον Τζον Γουίλιαμς, για την δεύτερη ταινία της πρώτης τριλογίας, "The Empire Strikes Back" (1980). Η πρεμιέρα της σύνθεσης έγινε στις 29 Απριλίου του 1980, μόλις λίγες εβδομάδες πριν την πρεμιέρα της ταινίας, από την Boston Pops Orchestra. Έως και σήμερα θεωρείται ένα από τα δημοφιλέστερα συμφωνικά κομμάτια μουσικής ταινιών, ενώ είναι ένα κλασικό παράδειγμα του λαϊτμοτίφ ύφους.Το Τhe Imperial March είναι το μουσικό θέμα του Darth Vader. Mία οπερατική, στρατιωτική μουσική, θυμίζοντας το ύφος του Ρίχαρντ Βάγκνερ, το Τhe Imperial March λαμπρά εμπεριέχει την ανηλεή μηχανική πολέμου της Γαλαξιακής Αυτοκρατορίας και υπενθυμίζει την ψυχρή, μεταλλική καρδιά του Λόρδου Βέιντερ.
Στάλχελμ

Η Στάλχελμ - Ένωση των στρατιωτών του μετώπου - "(γερμ.Stahlhelm, Bund der Frontsoldaten)", περισσότερο γνωστή με το κοινό της όνομα, Χαλύβδινο Κράνος - "(Der Stahlhelm)", ήταν παραστρατιωτική οργάνωση της Γερμανίας, κατά την ιστορική περίοδο της Δημοκρατίας της Βαϊμάρης.
Η οργάνωση, που ιδρύθηκε το 1918, αμέσως μετά την ήττα της Γερμανίας στον Α' Παγκόσμιο πόλεμο, από τον αξιωματικό του γερμανικού στρατού, Φραντς Ζέλτε, εξελίχθηκε γρήγορα στην μεγαλύτερη παραστρατιωτική μονάδα, - μέχρι την έλευση των Ταγμάτων Εφόδου - λειτούργησε σαν το ένοπλο τμήμα του δεξιού «Γερμανικού Εθνικού Λαϊκού Κόμματος», - (DNVP)- περιφρουρώντας τις δημόσιες εκδηλώσεις του.
Μαρία Λουίζα των Βουρβόνων-Δύο Σικελιών

Η Μαρία Λουίζα των Βουρβόνων-Δύο Σικελιών ("Maria Luisa di Borbone-Due Sicilie", 21 Ιανουαρίου 1855 - 23 Αυγούστου 1874) ήταν η πρώτη σύζυγος του Πρίγκιπα Ερρίκου, Δούκα του Μπάρντι.
Βασίλειος Κωνσταντίνου

Ο Βασίλειος Κωνσταντίνου (γενν. 13 Σεπτεμβρίου 1992) είναι Κύπριος αθλητής του στίβου που συμμετέχει στο άλμα εις ύψος. Το ατομικό του ρεκόρ 2.28 μ. (Καβάλα 2017) και 2.28 μ. στον κλειστό (Χουστόπετσε 2016). Έχει κερδίσει 3 συνεχόμενους τίτλους σε Αγώνες των Μικρών Κρατών της Ευρώπης.
Γαλλική λογοτεχνία του 17ου αιώνα

μικρογραφία|Λουδοβίκος ΙΔ', βασιλιάς της Γαλλίας, πίνακας του Hyacinthe Rigaud, 1701.

Η Γαλλική λογοτεχνία του 17ου αιώνα είναι συνδεδεμένη με τις πολιτικές, πνευματικές και καλλιτεχνικές εξελίξεις που έλαβαν χώρα από το 1598 - δημοσίευση του Διατάγματος της Νάντης του Ερρίκου Δ’ με το οποίο έληξαν οι θρησκευτικοί πόλεμοι του 16ου αιώνα - έως το 1715, με το θάνατο του Λουδοβίκου ΙΔ’, του βασιλιά-Ήλιου, που επέβαλε την απόλυτη μοναρχία στο βασίλειο της Γαλλίας. Η περίοδος μετά το 1685 - χρονολογία της ανάκλησης του Διατάγματος της Νάντης - μπορεί επίσης να θεωρηθεί ως χρονικό ορόσημο της μετάβασης από τον 17ο στο 18ο αιώνα.

Ένα από τα κυρίαρχα γεγονότα στον πολιτιστικό χώρο είναι η ισχυρή εδραίωση της βασιλικής εξουσίας η οποία, στα τέλη του 17ου αιώνα, έκανε το βασιλιά και τη βασιλική Αυλή στις Βερσαλλίες  καθοριστικούς παράγοντες της διαμόρφωσης του καλού γούστου. Συγχρόνως, η πόλη και η ανερχόμενη αστική τάξη αρχίζουν να παίζουν σημαντικό ρόλο στο χώρο των τεχνών και της λογοτεχνίας με την ευρύτερη διάδοση των έργων και την ανάπτυξη της ανάγνωσης.

Δύο σημαντικά λογοτεχνικά ρεύματα κυριαρχούν σ'αυτόν τον αιώνα: Το μπαρόκ που χαρακτηρίζεται από την υπερβολή και τον εντυπωσιασμό και ο κλασικισμός, που προβάλει τα κλασικά ιδεώδη της τάξης, της σαφήνειας, της αναλογίας και του καλού γούστου. Είναι μια σημαντική περίοδος για τη γαλλική γλώσσα και τη γαλλική λογοτεχνία, κυρίως για τα έργα του κλασικού θεάτρου με τις τραγωδίες των μεγάλων δραματουργών Κορνέιγ και Ρακίνα και τις κωμωδίες του Μολιέρου. Συγχρόνως δημιουργήθηκαν αριστουργήματα και αναπτύχθηκαν και άλλα λογοτεχνικά είδη, όπως η ποίηση, οι μύθοι (Ζαν ντε λα Φονταίν, Σαρλ Περώ), το μυθιστόρημα, τα κωμικά διηγήματα και η επιστολογραφία.
Αδελγκόνδη της Πορτογαλίας

Η Αδελγκόνδη της Πορτογαλίας ("Adelgundes de Portugal", 10 Νοεμβρίου 1858 - 15 Απριλίου 1946) ήταν η δεύτερη σύζυγος του Πρίγκιπα Ερρίκου των Βουρβόνων-Πάρμας, Δούκα του Μπάρντι.
Δάσκαλος της άποψης της Αγίας Γκούντουλα

Υπό το συμβατικό όνομα Δάσκαλος της άποψης της Αγίας Γκούντουλα φέρεται αγνώστου ονόματος Φλαμανδός ζωγράφος, ο οποίος δραστηριοποιήθηκε στις Βρυξέλλες από το 1480 ως το 1499.

Ο άγνωστος ζωγράφος γεννήθηκε στις Βρυξέλλες και είναι γνωστός για τη δημιουργία πορτρέτων επιφανών χορηγών της Εκκλησίας και άλλους πίνακες, πάντα με θρησκευτικό περιεχόμενο.

Στον πίνακα που υπάρχει στο Μητροπολιτικό Μουσείο της Νέας Υόρκης, από τον οποίο έχει πάρει το συμβατικό του όνομα ο άγνωστος ζωγράφος, απεικονίζεται ένας νεαρός άνδρας, ο οποίος κρατά ένα καρδιόσχημο βιβλίο, πιθανόν προσευχητάριο. Η μορφή απεικονίζεται με παρασκήνιο το εσωτερικό του ναού της Αγίας Γκούντουλα, όπου τελείται λειτουργία από ιερέα που βρίσκεται επίσης στο παρασκήνιο. Η ταυτότητα του νεαρού άνδρα είναι άγνωστη, αλλά πιθανόν είναι μέλος κάποιας Αδελφότητας ή κάποιας Συντεχνίας, με ιδιαίτερη αφοσίωση στον Άγιο Αυγουστίνο, του οποίου το συμβολικό χαρακτηριστικό είναι μια καρδιά περιβαλλόμενη από φλόγα. Είναι πιθανόν η εικόνα να αποτελούσε τη δεξιά πτέρυγα ενός διπτύχου.
Καλάι Τζάνγκι

Το Καλάι Τζάνγκι ή Καλά-ι-Τζάνγκι (Νταρί/Παστού: ) είναι οχυρό του 19ου αιώνα πλησίον του Μαζάρι Σαρίφ στο βόρειο Αφγανιστάν, γνωστό για την αιματηρή εξέγερση των Ταλιμπάν το 2001, γνωστή ως μάχη του Καλάι Τζάνγκι, όπου σκοτώθηκαν 470 άτομα συμπεριλαμβανομένου του πράκτορα της CIA Τζόνι «Μάικ» Σπαν. Χρησιμοποιήθηκε ως στρατιωτικό οχυρό του στρατηγού της Βόρειας Συμμαχίας, Αμπντούλ Ρασίντ Ντοστούμ κατά τα πρώτα στάδια του Πολέμου στο Αφγανιστάν.
Δάσκαλος της Προσκύνησης της Λιλ

Με το συμβατικό όνομα Δάσκαλος της Προσκύνησης της Λιλ φέρεται αγνώστου ονόματος Φλαμανδός ζωγράφος της πρώιμης φλαμανδικής ζωγραφικής, ο οποίος δραστηριοποιήθηκε στην Αμβέρσα κατά την περίοδο 1510 – 1530. Φαίνεται ότι επηρεάστηκε από τον Ντιρκ Φέλλερτ (Dirck Vellert)

Ζωγράφιζε συχνά έργα με θέμα την Προσκύνηση των Βοσκών. Το συμβατικό όνομά του προέρχεται από τον πίνακα που σήμερα βρίσκεται στο Ανάκτορο Καλών Τεχνών της Λιλ.
Στέλιος Κερομύτης

Ο Στέλιος Κερομύτης (Κηρομύτης), γνωστός και με το παρατσούκλι Μπούμπης ή Αριστοκράτης (Πειραιάς, 1908 - 6 Μαρτίου 1979) ήταν Έλληνας ρεμπέτης, τραγουδιστής και οργανοπαίκτης (κυρίως τρίχορδο μπουζούκι).
Εθνικό Πάρκο Πουρνουλούλου

Το Εθνικό Πάρκο Πουρνουλούλου είναι ένα μνημείο Παγκόσμιας πολιτιστικής Κληρονομιάς στο Ανατολικό Κίμπερλι της Δυτικής Αυστραλίας. Το 239.723 εκταρίων εθνικό πάρκο βρίσκεται 300 χμ. νότια του Κουνουνούρρα, με το Χολς Κρικ στα νότια. Ανακηρύχθηκε μνημείο Παγκόσμιας πολιτιστικής Κληρονομιάς το 2003, και περιγράφεται ως εξής:
μικρογραφία|Εναέρια άποψη της οροσειράς Μπάνγκλ Μπάνγκλ το Μάιο 2016
Παλαιός Καθεδρικός Ναός του Ρίο ντε Τζανέιρο

Ο Παλαιός Καθεδρικός Ναός του Ρίο ντε Τζανέιρο, που τιμάται στο όνομα της Παναγίας της Καρμήλου (πορτογαλ.: "Igreja de Nossa Senhora do Monte do Carmo da antiga Sé") είναι παλαιός ναός των Carmelite, ο οποίος αποτελούσε τη μητρόπολη του Ρίο ντε Τζανέιρο στη Βραζιλία από το 1808 μέχρι το 1976. Κατά τον 19ο αιώνα χρησίμευσε και ως βασιλικό και μετέπειτα αυτοκρατορικό παρεκκλήσιο. Βρίσκεται στην πλατεία "Praça XV", στο κέντρο της πόλεως, και αποτελεί ένα από τα σημαντικότερα και παλαιότερα κτίσματά του.
Εθνικό Πάρκο Ουτζούνγκ Κουλόν

Το Εθνικό Πάρκο Ουτζούνγκ Κουλόν βρίσκεται στο δυτικότερο άκρο της Ιάβας, στην περιοχή Μπάντεν της Ινδονησίας. Περιλαμβάνει το ηφαιστειογενές σύμπλεγμα νήσων του Κρακατόα στην περιοχή Λαμπουνγκ, άλλα νησιά όπως το Παναϊτάν, και μικρότερες νησίδες όπως οι Χαντευλέουμ και Πευκάνγκ στο Στενό Σούντα.

Ουτζούνγκ Κουλόν σημαίνει "Δυτικό Άκρο" ή "Σημείο Δύσης".

Το Πάρκο είναι το τελευταίο γνωστό καταφύγιο του Ρινόκερου της Ιάβας που βρίσκεται σε κρίσιμο κίνδυνο αφανισμού.

Στο Πάρκο προστατεύονται 57 σπάνια είδη φυτών και 35 είδη θηλαστικών, όπως τα: μπαντένγκ, αργυροειδής γίββων, τραχυπίθηκος της Ιάβας, μακάκος ο ταινιώδης, λεοπάρδαλη της Ιάβας, αγριόσκυλο της Σουμάτρας, ελαφίδα της Ιάβας, ελάφι ("Rusa timorensis)", ενυδρίδα ("Lutrogale perspicillata)."
Κοιλάδα Μ'Ζαμπ

H Κοιλάδα Μ'Ζαμπ (), είναι μια φυσική περιοχή στη έρημο της Βόρειας Σαχάρας στην περιοχή Γκαρνταϊα της Αλγερία. Βρίσκεται 600 χμ. νότια του Αλγερίου με πληθυσμό 360.000 κατοίκους (απογραφή 2005).

Γεωλογικά το Μ'Ζάμπ είναι ένα ασβεστολιθικό οροπέδιο, στο κέντρο της κοιλάδας.
Αββαείο του Φοντεναί

To Αββαείο του Φοντεναί είναι παλαιό Κιστερκιανό αββαείο που βρίσκεται στην κοινότητα Μαρμάνιε, κοντά στο Μονμπάρ, του διαμερίσματος Κοτ-ντ'Ορ στην Γαλλία. Ιδρύθηκε το 1118 από τον Άγιο Βερνάρδο του Κλαιρβώ, και είναι χτισμένο σε στιλ Ρομανικό. Είναι ένα από τα παλαιότερα και πιο πλήρη Κιστερκιανά αββαεία στην Ευρώπη, και αναγνωρίστηκε ως Μμημείο Παγκόσμιας Κληρονομιάς της ΟΥΝΕΣΚΟ το 1981. 
Από το αρχικό συγκρότημα που περιλάμβανε εκκλησία, κοιτώνα, σκεπαστό διάδρομο, οίκημα θρησκευτικής συνόδου, λουτρά, τραπεζαρία, περιστερώνας και σιδηρουργείο, όλα παραμένουν ακέραια εκτός από την τραπεζαρία και είναι καλά διατηρημένα. Το Αββαείο του Φοντεναί, μαζί με άλλα Κιστερκιανά αββαεία, συνδυάζουν τα στοιχεία της Ρομανικής και Γοτθικής αρχιτεκτονικής.
Εθνικό Συμβούλιο της Ελβετίας

Το Εθνικό Συμβούλιο της Ελβετίας (γερμανικά: "Nationalrat" , γαλλικά: "Conseil national" , ιταλικά: "Consiglio nazionale") είναι η Κάτω Βουλή του κοινοβουλίου της Ελβετίας και αποτελείται από 200 μέλη. Η Άνω Βουλή, γνωστή ως Συμβούλιο των Κρατών, εκπροσωπεί τα Καντόνια της Ελβετίας με 46 μέλη. Τα δύο αυτά νομοθετικά σώματα αποτελούν την Ομοσπονδιακή Συνέλευση της Ελβετίας. Η βουλευτική περίοδος του Εθνικού Συμβουλίου της Ελβετίας είναι τέσσερα χρόνια και η έδρα του βρίσκεται στο Ομοσπονδιακό Μέγαρο της Ελβετίας στην Βέρνη.

Από το 1918 οι εκλογές διεξάγονται με αναλογική εκπροσώπηση, με βάση την οποία κάθε καντόνι αποτελεί και μία εκλογική περιφέρεια. Από το 1971 οι γυναίκες ψηφίζουν στις εκλογές και μπορούν να είναι υποψήφιες για το Εθνικό Συμβούλιο. Δεν υπάρχει εκλογικό όριο για την εκλογή κάποιου στο συμβούλιο.
Αντόνιο Αμπαντία

Ο Αντόνιο Αμπαντία (γενν. 2 Ιουλίου 1990) είναι Ισπανός δρομέας μεγάλων αποστάσεων. Στο Ευρωπαϊκό Πρωτάθλημα Στίβου 2016 κατέκτησε το χάλκινο μετάλλιο στα 10,000 μέτρα ανδρών. Συμμετείχε στον προκριματικό γύρο του ίδιου αγωνίσματος στους Ολυμπιακούς Αγώνες 2016, χωρίς να προκριθεί στον τελικό. Στους Μεσογειακούς Αγώνες 2018 ήταν 4ος στα 5000 μέτρα ανδρών.
Ράζνγιτσι

μικρογραφία|Ράζνγιτσι κοτόπουλου
Το ράζνγιτσι (ražnjići) είναι δημοφιλής σπεσιαλιτέ των Δυτικών Βαλκανίων. Αποτελείται από ψητό κρέας σε σουβλάκι, ισοδύναμο με το ελληνικό "σουβλάκι" και το τουρκικό "σασλίκ". Το όνομα προέρχεται από το ράζανι που σημαίνει "σουβλάκι""."
Ντοστίκ

Το Ντοστίκ (καζακικά: Достық) είναι μια μικρή πόλη στην Περιφέρεια Αλμάτι του Καζακστάν, στα σύνορα με το Σιντσιάνγκ της Κίνας. Είναι θύρα εισόδου (από τον αυτοκινητόδρομο και το σιδηρόδρομο) από την Κίνα. Το σιδηροδρομικό τμήμα εξυπηρετεί ως σημαντικός κρίκος στην Ευρασιατική Χερσαία Γέφυρα. Βρίσκεται στην Τζουγγάρια Πύλη, ένα ιστορικά σημαντικό ορεινό πέρασμα.

Κατηγορία:Πόλεις του Καζακστάν
Λι Ντάε-μιουνγκ

Ο Λι Ντάε-μιουνγκ (Κορεατικά: 이대명, γενν. 14 Σεπτεμβρίου 1988 στη Σεούλ) είναι Κορεάτης αθλητής της σκοποβολής. Κέρδισε το ασημένιο μετάλλιο στα 50 μέτρα ελεύθερο πιστόλι στο Παγκόσμιο Πρωτάθλημα Σκοποβολής 2010. Στο Παγκόσμιο Πρωτάθλημα Σκοποβολής 2018 κέρδισε 2 χρυσά και 2 χάλκινα μετάλλια. Πήρε αυτομάτως την πρόκριση για τους Ολυμπιακούς Αγώνες 2020.
Μέγα Βραβείο μυθιστορήματος της Γαλλικής Ακαδημίας

Το Μέγα Βραβείο μυθιστορήματος της Γαλλικής Ακαδημίας ("Grand Prix du roman de l'Académie française") είναι γαλλικό λογοτεχνικό βραβείο, που θεσπίστηκε το 1914 και απονέμεται μία φορά ανά έτος από τη Γαλλική Ακαδημία για μυθιστόρημα γραμμένο στη γαλλική γλώσσα (ο συγγραφέας δεν είναι απαραιτήτως Γάλλος). Μαζί με το Βραβείο Γκονκούρ, είναι ένα από τα παλαιότερα και υψηλότερου κύρους λογοτεχνικά βραβεία στη Γαλλία. Η γαλλική Ακαδημία απονέμει περισσότερα από 60 βραβεία συγγραφής και λογοτεχνίας κάθε χρόνο, με το "Grand Prix du roman" να αποτελεί το ανώτατο για μυθιστοριογράφους. Η απονομή γίνεται τον μήνα Οκτώβριο. Το βραβείο συνοδεύεται σήμερα από χρηματικό ποσό δέκα χιλιάδων ευρώ.
Το νησί της προηγούμενης ημέρας

Το νησί της προηγούμενης ημέρας ("L'isola del giorno prima") είναι μυθιστόρημα του Ιταλού συγγραφέα Ουμπέρτο Έκο, που δημοσιεύθηκε το 1994. Η υπόθεσή του διαδραματίζεται τον 17ο αιώνα, κατά την αναζήτηση μιας μεθόδου για τον προσδιορισμό του γεωγραφικού μήκους από τους θαλασσοπόρους. Ο κεντρικός ήρωας του έργου είναι ο Ρομπέρτο ντελλά Γκρίβα (Roberto della Griva), ένας Ιταλός ευγενής παγιδευμένος σε ένα έρημο πλοίο στον Ειρηνικό Ωκεανό, με υπόβαθρο την επιστήμη, τη μεταφυσική και την κοσμοθεωρία της εποχής του Μπαρόκ.
Αλμπέρ Κοέν

thumb|Η συναγωγή της Κερκύρας
Ο Αλμπέρ Κοέν ή Αβραάμ Αλβέρτος Κοέν ("Albert Cohen", 16 Αυγούστου 1895 – 17 Οκτωβρίου 1981) ήταν Ελβετός συγγραφέας ελληνοεβραϊκής καταγωγής, που έγραψε μυθιστορήματα στη γαλλική γλώσσα. Εργάσθηκε ως υπάλληλος σε διάφορους διεθνείς οργανισμούς, όπως στον Διεθνή Οργανισμό Εργασίας. Πήρε την ελβετική υπηκοότητα το 1919.
Μπαλά Χισάρ

thumb|300px|Το υψηλό τμήμα του οχυρού Μπαλά Χισάρ από τη δυτική Καμπούλ το 1879
Το Μπαλά Χισάρ («Ψηλό Οχυρό») είναι αρχαίο οχυρό στη νότια πλευρά της παλιάς πόλης της Καμπούλ στο Αφγανιστάν. Η εκτιμώμενη ημερομηνία της κατασκευής του είναι περίπου τον 5ο αιώνα μ.Χ.. Το Μπαλά Χισάρ βρίσκεται στη νότια πλευρά της σύγχρονης πόλης και στις παρυφές του όρους Κούχε Σερνταρουάζα. Τα Τείχη της Καμπούλ, τα οποία έχουν ύψος 6,1 μέτρων και πλάτος 3,7 μέτρων, ξεκινούν από το οχυρό και ακολουθούν πορεία στην κορυφογραμμή προς τον ποταμό. Στα τείχη υπάρχουν πύλες για πρόσβαση στο οχυρό.

Αρχικά, το Μπαλά Χισάρ ήταν χωρισμένο σε δύο τμήματα: το χαμηλό οχυρό στο οποίο βρισκόταν οι στάβλοι, οι στρατώνες και τρία βασιλικά παλάτια, και το υψηλό οχυρό στο οποίο στεγαζόταν το οπλοστάσιο και τα μπουντρούμια της Καμπούλ.
Βορειοκορεατική πυραυλική δοκιμή (1993)

Μια Βορειοκορεατική πυραυλική δοκιμή (1993) έγιναν στις 29 και 30 Μαίου το 1993. Η Βόρεια Κορέα εκτόξευσε ένα πύραυλο Νόντονγκ-1 στη Θάλασσα της Ιαπωνίας (Ανατολική Θάλασσα της Κορέας), από μια βάση στη κομητεία Χουάντε κοντά στο Βόνσαν στη Βόρεια Κορέα. Ο στόχος ήταν μια σημαδούρα που επέπλεε στη Θάλασσα της Ιαπωνίας. Η Βόρεια Κορέα πραγματοποίησε δοκιμές πυραύλων ώστε να τους εξάγει στο Ιράν σε αντάλλαγμα για πετρέλαιο. Η Ιαπωνία και οι Ηνωμένες Πολιτείες περίμεναν λίγες μέρες πριν την αποκάλυψη της εκτόξευσης του πυραύλου. Στη συνέχεια η Βόρεια Κορέα επιβεβαίωσε τη δέσμευσή της για τη μη διάδοση των Πυρηνικών όπλων.

Οι εκτοξεύσεις πυραύλων ήταν το αποκορύφωμα πολλών μηνών σχεδιασμού και διαπραγματεύσεων με το Ιράν. Προτάθηκε ότι ήταν συνωμοσία μεταξύ του Ιράν και της Βόρειας Κορέας για να αναπτύξουν όπλα ικανά να χτυπήσουν την Ιαπωνία. Ξεκινώντας τον Μάρτιο του 1993, η Βόρεια Κορέα άρχισε να λαμβάνει διάφορες αποστολές "μετάλλων" για την κατασκευή μαξιλαριών εκτόξευσης.
Γκιέραν-πανγκ

thumb|δεξιά|Γκιέραν-πανγκ πωλούμενο στη Σεούλ ως φαγητό του δρόμου Το Γκιέραν-πανγκ (계란빵, "ψωμί αυγού") είναι ζεστό σνακ του δρόμου που πωλείται σε όλη τη Νότια Κορέα. Το αφράτο, επίμηκες ψωμί είναι γλυκό, αλμυρό και περιέχει ένα ολόκληρο αυγό μέσα στη ζύμη της κρέπας.
Αλεσσάντρο Βιττόρια

thumb|Το επιτύμβιο μνημείο του Αλεσσάντρο Βιττόρια στη Βενετία
Ο Αλεσσάντρο Βιττόρια ("Alessandro Vittoria", 1525-1608) ήταν Ιταλός μανιεριστής γλύπτης της Βενετικής Σχολής, "«ένας από τους κυριότερους αντιπροσώπους του βενετικού κλασικού ύφους»" και εφάμιλλος του Τζαμπολόνια, θεωρούμενος με άλλα λόγια ως ένας από τους δύο κορυφαίους Ιταλούς γλύπτες του ύστερου 16ου αιώνα.
Εκδόσεις Γκαλιμάρ

Οι Εκδόσεις Γκαλιμάρ ("Éditions Gallimard") είναι ένας από τους κορυφαίους γαλλικούς εκδοτικούς οίκους, ιδίως στο πεδίο της λογοτεχνίας. Το 2003, μαζί με τις θυγατρικές του, εξέδωσαν 1.418 τίτλους βιβλίων.

Ιδρύθηκε στις 31 Μαΐου 1911 στο Παρίσι από τον Γκαστόν Γκαλιμάρ (1881-1975) με αρχική επωνυμία "Les Éditions de la Nouvelle Revue Française". Σήμερα διευθύνεται από τον εγγονό του, τον Αντουάν Γκαλιμάρ. Κατά την πρώτη οκταετία του, μέχρι τον Ιούνιο του 1919, ο οίκος εξέδωσε εκατό τίτλους, μεταξύ των οποίων ξεχωρίζει το βιβλίο ποίησης "La Jeune Parque" του Πωλ Βαλερύ. Οι «Γκαλιμάρ» εξέδωσαν επίσης τον δεύτερο τόμο του διάσημου έργου "Αναζητώντας τον χαμένο χρόνο" του Μαρσέλ Προυστ, το οποίο υπήρξε το πρώτο βιβλίο των εκδόσεων που κέρδισε Βραβείο Γκονκούρ.

Κατά τη διάρκεια της γερμανικής Κατοχής, ο Γκαστόν Γκαλιμάρ φιλοξενήθηκε στην Καρκασσόν από τον ποιητή Ζοέ Μπουσκέ. Προηγουμένως, τον Οκτώβριο του 1940 είχε συζητήσεις με τις γερμανικές αρχές κατοχής, που ήθελαν να μετατρέψουν τον εκδοτικό οίκο σε όχημα της προπαγάνδας τους.

Στις αρχές του 21ου αιώνα οι Εκδόσεις Γκαλιμάρ είχαν μια μεγάλη επιτυχία με την έκδοση και διανομή των βιβλίων του Χάρι Πότερ στη Γαλλία: πούλησαν 26 εκατομμύρια αντίτυπα των επτά τόμων. Μπόρεσαν έτσι να αγοράσουν τις Εκδόσεις Φλαμαριόν (Groupe Flammarion) από το RCS MediaGroup το 2012. Σήμερα οι Εκδόσεις Γκαλιμάρ θεωρούνται ένας από τους σημαντικότερους γαλλικούς εκδοτικούς οίκους. Μέχρι το 2011 ο κατάλογός τους περιελάμβανε 36 νικητές Βραβείου Γκονκούρ, 38 κατόχους Βραβείου Νόμπελ Λογοτεχνίας και δέκα συγγραφείς τιμηθέντες με Βραβείο Πούλιτζερ. Το 2010 η εταιρεία είχε έσοδα 230 εκατομμύρια ευρώ και απασχολούσε περισσότερους από χίλιους εργαζόμενους.
Α.Ο. Νίκαιας

Ο Α.Ο. Νίκαιας υπήρξε ποδοσφαιρικός σύλλογος της Νίκαιας που δραστηριοποιήθηκε από τη δεκαετία του '70 μέχρι και τη δεκαετία του ΄90. Είχε χρώματα το μπλε και το λευκό. Προέκυψε από τη μετονομασία της «Πίνδου Νίκαιας» και το 1997 συγχωνεύτηκε με την «Ελπίδα Νίκαιας» και επαναδημιούργησαν την ιστορική «Α.Ε. Νίκαια», απόγονο της Α.Ε. Νίκαιας. Είχε αγωνιστεί στα πρωταθλήματα της Γ' Εθνικής και Δ' Εθνικής.

Ξεκίνησε τις αγωνιστικές τις δραστηριότητες τη σεζόν 1976-77 στην κορυφαία κατηγορία πρωταθλήματος Πειραιά και αμέσως, ως δευτεραθλήτρια του πρωταθλήματος, κέρδισε την άνοδο στο Εθνικό ερασιτεχνικό πρωτάθλημα. Αγωνίστηκε στο Εθνικό ερασιτεχνικό πρωτάθλημα τις χρονιές 1977-78 και 1978-79. Το 1980-81 αναδείχθηκε υπεπρωταθλήτρια Πειραιά και επανήλθε στο Εθνικό ερασιτεχνικό πρωτάθλημα τη σεζόν 1981-82. Από τη σεζόν 1982-83 μέχρι και τη σεζόν 1984-85 αγωνίστηκε στο πρωτάθλημα της Γ' Εθνικής κατηγορίας και ακολούθως, τις σεζόν 1985-86 και 1986-87 αγωνίστηκε στο Εθνικό ερασιτεχνικό πρωτάθλημα. Επίσης, υπήρξε κυπελλούχος Πειραιά το 1980-81, επικρατώντας στον τελικό του Α.Ο. Νεάπολης.

Με τη φανέλα του Α.Ο. Νικαίας είχαν αγωνιστεί γνωστοί παίκτες της εποχής όπως Μίλτος Bρεκούσης, Αλέκος Νταβέλης κ.α.